**”De unde nu-i, Dumnezeu nu cere”!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”De unde nu-i, Dumnezeu nu cere”!

...

Suntem isteți în toate cele

Că ăsta este acest neam,

Specialiști în temenele

Și filozofi... dacă tăceam!

În țară, fiece bărbat

Vrea să apese pe-un buton,

Da-i un salariu și-un blazon

Și lasă-l să stea...la stat!

...

În țara asta-n mod subtil,

Se mai strecoară-n Parlament

Ici-colo câte-un repetent

Și fudul și imbecil!

...

Însă rămâi interzis,

Dacă pătrunzi în incintă

Și întrebi ce reprezintă,

Apokolokintosis!

...

Din întâmplare, se prea poate,

Ca din acea cloacă imundă

Cineva să îți răspundă,

Că foarte mulți au doctorate!

...

La noi se intră-n Parlament,

Pentru orgoliul de blazon,

Ia-ntreabă orice pretendent,

Ce-nseamnă ”sine qua non”?!

...

Chiar dacă nimic n-o știi

Stimabilul parlamentar,

E-n Parlament, e special,

cu statut de V.I.P.!

...

Crește nivelul de trai,

Prin politică se poate

Să n-ai carte, să ai parte,

Că ”prost să fii, noroc să ai”!

Oricum celor de la putere

Prea mult nu le poți pretinde,

Doar o zicală se desprinde:

”De unde nu-i, Dumnezeu nu cere”!